Na podlagi 1. odst. 9. člena Poslovnika postopka izbire predstavnikov nevladnih organizacij, izdajam Monika Kostanjevec, pravna svetovalka CNVOS, kot vodja postopka, dne 11. 7. 2018:

**S K L E P**

**O ZAČETKU POSTOPKA IZBORA PREDSTAVNIKA STROKOVNIH INŠTITUCIJ NA PREDLOG ORGANIZACIJ CIVILNE DRUŽBE V SVET ZA SOCIALNO EKONOMIJO**

1. **Začne se postopek izbora enega predstavnika strokovnih inštitucij na predlog organizacij civilne družbe v Svet za socialno ekonomijo.**
2. **Za člana komisije za postopek izbora pri CNVOS imenujem:**

* **Mateja Verbajsa, CNVOS**
* **Veroniko Vodlan, CNVOS**

Obrazložitev:

Center za informiranje, sodelovanje in razvoj nevladnih organizacij – CNVOS je s strani **Ministrstva za gospodarski razvoj in tehnologijo** prejel poziv za izbor enega (1) predstavnika strokovnih institucij, ki ga bo Vlada na predlog organizacij civilne družbe imenovala za člana Sveta za socialno ekonomijo.

Ker javni poziv vsebuje vse potrebne podatke za pričetek postopka izbora predstavnikov nevladnih organizacij, je bil izdan sklep, kot je razvidno iz 1. točke izreka tega sklepa.

Na podlagi 2. odst. 9. člena Poslovnika postopka izbire predstavnikov nevladnih organizacij se ob izdaji sklepa o pričetku postopka imenujem tudi člane komisije za izvedbo postopka izbora.

Poziv kandidatom in upravičencem s prijavnico se sprejme ločeno in objavi skupaj s tem sklepom.

Monika Kostanjevec

vodja postopka